চেরিসভ! গত দুই মৌসুমে স্প্যানিশ লিগে ভিয়ারিয়ালের হয়ে যাঁর মোটে দুই গোল! বিশ্বকাপের আগে রাশিয়ার জার্সিতে খেলা ১১ ম্যাচে যাঁর কোনো গোল ছিল না! এসব তথ্য মনে করিয়ে দিতেই রুশ সাংবাদিকের পাল্টা প্রশ্ন, ‘হ্যাঁ, আগে ও সেভাবে গোল করতে পারত না। কিন্তু টুর্নামেন্টের দুই ম্যাচে তো তিন গোল দিয়েছে! গত বিশ্বকাপে কলম্বিয়ার হামেস রদ্রিগেস যদি সর্বোচ্চ গোলদাতা হতে পারেন, তাহলে এবার চেরিসভ নয় কেন? আর মেসি-নেইমাররা এখনো গোল করতে পারেননি। শুধু রোনালদোই করছেন।’